b'\n_START_ARTICLE_\nMogo\xc4\x8de nikoli\n_START_SECTION_\nVsebina\n_START_PARAGRAPH_\nZgodbo pripoveduje 15-letna Miljana Samec, ki \xc5\xbeivi samo z o\xc4\x8detom, saj ji je mati umrla. Dekle ima afazijo, bolezen, ki ji ote\xc5\xbeuje govor in razumevanje, zato je celotna knjiga napisana v posebnem slogu. Miljana obiskuje logopeda in razen o\xc4\x8deta nima pravih prijateljev. Velikokrat postavlja na videz enostavna, nedol\xc5\xbena vpra\xc5\xa1anja, ki so v resnici zelo zapletena in neprijetna. Na ta globoka vpra\xc5\xa1anja posku\xc5\xa1a odgovarjati njen o\xc4\x8de ali pa\xc4\x8d kdo, ki je trenutno v bli\xc5\xbeini. Najpomembnej\xc5\xa1e vpra\xc5\xa1anje pa je vpra\xc5\xa1anje materine smrti in srhljive slutnje mo\xc5\xbene lastne krivde za to. Bo Miljana kdaj izvedela ali je bila ona kriva za materino smrt? Mogo\xc4\x8de nikoli.'